open-index/open-wikipedia-markdown huggingface dataset:
Ջեյն Էյր (ֆիլմ, 1996)

**«Ջեյն Էյր»** (), խաղարկային ֆիլմի ռեժիսորը Ֆրանկո Ձեֆֆիրելլին է, բրիտանացի գրող Շառլոթ Բրոնտեի՝ «Ջեյն Էյր» գրքի մոտիվների հիման վրա նկարահանված։

## Սյուժե
Ջեյն Էյրը ազատ և խելացի աղջիկ է, ում դաստիարակությամբ զբաղվում էր տիկին Ռոսչեստերան։ Նա ապրում էր հսկայական պալատում, որը պատկանում էր Էդվարդ Ռոչեստեր Բերտանին։

## Դերերում
* Շառլոթ Հենսբուրգ - Ջեյն Էյր
* Ուիլիամ Հյորտ - Էդվարդ Ռոչեստեր
* Մարիա Շնայդեր - Բերթա
* Բիլլի Ուայտլոու - Գրեյս Փոլ
* Ջոն Պլաուրայտ - միսս Ֆեյրֆաքս
* Ժոզեֆինա Սիեր - Ադել
* Ջերալդինա Չապլին - միսս Սկոչերդ
* Ամանդա Ռութ - Միսս Թեմփլ
* Լիեն Ռոու - Հելեն Բյորնս
* Աննա Պեկուին - երիտասարդ Ջեյն
* Նիք Նայթ - Երիտասարդ Ջոն Ռիդ
* Նիկոլա Հովերդ - Էլիզա Ռիդ
* Սաշա Գրաֆ - Ջորջրանա Ռիդ
* Ջոն Բուդ - միսթեր Բրոկլհյորսթ
* Ֆոնա Շոու - Միսիս Ռիդ
* Ռիչարդ Ուորիք - Ջոն Ռիդ
* Սեմուել Ուեսթ - Սենթ Ջոն Ռիվերս
* Շառլոթա Ատենբորո - Մերի Րիվերս
* Քրիս Լարքին - Ֆրիդրիկ Լին
* Էլ Մաքֆերսոն - Բլանշ Ինգրեմ
* Ջուլիան Ֆելլոուզ - գնդապետ Դենթ
* Վալտեր Սպարոու - լորդ Էշթոն
* Էդվարդ դե Սոուզա - Ռիչարդ Մայսոն
* Փիթեր Վուդտորպ - միսթր Բրիգս

## Մրցանակներ և անվանակարգեր
* 1996 - Զգեստի լավագույն դիզայներ

## Ծանոթագրություններ

## Արտաքին հղումներ
* Ջեյն Էյրի կայքըInternet Movie Database-ում
* Все экранизации романа Джейн Эйр 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական մելոդրամա ֆիլմեր
Կատեգորիա:Իտալական ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆրանկո Ձեֆֆիրելլիի ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:1990-ականների բրիտանական ֆիլմեր
Պերճ Գևորգյան

**Պերճ Երեմի Գևորգյան** (, թաղված է Երևանում), հայ դերասան։ ՀԽՍՀ ժողովրդական արտիստ (1967)։

## Կենսագրություն
Պերճ Գևորգյանը ծնվել է հին Երևանի Սուլթանսկի պերեուլոկ կոչվող նեղլիկ փողոցի (հետագայում Եկմալյան) N 8 տանը, 1913 թվականի նոյեմբերի 7-ին։ Երեմ Գևորգյանի բազմանդամ ընտանիքի վերջին՝ վեցերորդ զավակն էր։
1922-1929 թվականներին սովորել է Երևանի N 5 յոթնամյա դպրոցում։ 1928 թվականի ձմռան կեսերին վեցերորդ դասարանցի 14-ամյա Պերճը մորաքրոջ տղայի հետ առաջին անգամ թատրոն գնաց։ Իսկական թատրոնի մասին դեռ գաղափար չուներ։ Թեև դպրոցում աշակերտական ներկայացումներ տեսել էր, երբեմն նաև մասնակցել ուսուցիչների ղեկավարությամբ կազմակերպված թատերախաղերին։ Այդ օրը թատրոնում Ավետ Ավետիսյանը, Գուրգեն Ջանիբեկյանը, Սյուզան Գարագաշին, Բագրատ Մուրադյանը և այլ հայտնի դերասաններ խաղում էին «Խաթաբալա» ներկայացումը։ Այս ներկայացումը Պերճ Գևորգյանի համար եղավ ճակատագրական։ Այդ օրվանից տարվեց թատրոնով։ Դրանից հետո շատ էր տեսել թատրոններ, սակայն առաջինը՝ «Խաթաբալան» նրա համար ուրիշ էր։

Յոթնամյա դպրոցն ավարտելուց հետո նա արդեն սովորում էր Մյասնիկյանի անվան միջնակարգ դպրոցում, որն այդ տարիներին գտնվում էր Ամիրյան փողոցի վրա։ Լավ էր սովորում։ Սիրում էր պատմությունը, բնագիտությունը, մաթեմատիկան․․․ բայց ամենից շատ նրան հրապուրում էին մայրենի լեզուն ու գրականությունը։

1933 թվականից եղել է Երևանի Պատանի հանդիսատեսի թատրոնի դերասան, 1941-1944 թվականներին՝ Նոր Բայազետի, Վաղարշապատի թատրոնների դերասան, 1944 թվականից կրկին աշխատել է ԵՊՀԹ-ում։

## Դերեր
Խաղացել է դրամատիկական և բնութագրական դերեր։ 
* Օթարյան՝ Ալեքսանդր Շիրվանզադեի «Պատվի համար»
* Սարգիս՝ Գաբրիել Սունդուկյանի «Էլի մեկ զոհ»
* Օրգոն՝ Մոլիերի «Տարտյուֆ»
* Թիզբե՝ Ուիլյամ Շեքսպիրի «Ամառային գիշերվա երազը»

## Ֆիլմեր
* «Նվագախմբի տղաները», 1960
* «Ում է ժպտում կյանքը», 1957

## Գրականություն
Ստամբոլցյան Գ., Պերճ Գևորգյան, Ե., 1976:

## Ծանոթագրություններ

Կատեգորիա:Երևան քաղաքում թաղվածներ
Կատեգորիա:ՀԽՍՀ ժողովրդական արտիստներ
Կատեգորիա:Հայ դերասաններ
Կատեգորիա:Մոսկվա քաղաքում մահացածներ
Բոմոն սյուր Սեր

**Բոմոն սյուր Սեր** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մարլ կանտոնայի կազմի մեջ։ Կոմունայի շրջանը՝ Լան։

INSEE կոդը՝ 02101.

## Բնակչություն
2010 թվականին բնակչությունը կազմել է 161 մարդ։

## Տնտեսություն
2010 թվականի տվյալներով 126 աշխատունակ տարիքի մարդկանցից (15-64 տարեկան) 82-ը տնտեսապես ակտիվ էին, 44-ը անգործունակ (Ակտիվության ցուցանիշը — 65.1 %, 1999 թվականին եղել է՝ 67.5 %)։ 82 աշխատունակ բնակիչներից 67-ը աշխատում էին (38 տղամարդ և 29 կին), անաշխատանք էին 15-ը (9 տղամարդ և 6 կին)։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրական ազգային ինստիտուտ - Բոմոն սյուր Սեր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
24 Nights

**24 Nights**, բլյուզ-ռոք երաժիշտ Էրիկ Կլեպտոնի համերգային ալբոմը, թողարկվել է 1991 թվականին։

## Ալբոմի մասին
24 Nights պլանավորվել է թողարկվել 1990 թվականին, 18 համերգներից հետո։ 1991 թվականին Կլեպտոնը ռեկորդ հաստատեց, նվագելով՝ Ալբերտ թագավորական սրահում 24 գիշեր։ Ալբոմը, նոր ձայնագրությունների հետ միասին, թողարկվեց մի քանի ամիս անց։

## Արտաքին հղումներ
* 24 Nights на сайте Discogs 

Կատեգորիա:1991 ալբոմներ
Կատեգորիա:Անգլալեզու ալբոմներ
Առաքել Արարատյան

**Առաքել Արարատյան Աստվածատուրի** (), հայ բանաստեղծ, մանկավարժ։

## Կենսագրություն
Ծնվել է 1808 թվականի սեպտեմբերի 13-ին Թիֆլիսում։ Խաչատուր Աբովյանի հետ Առաքելը սովորել է Պողոս վարդապետ Ղարադաղցու մոտ, ապա Թիֆլիսի Ներսիսյան դպրոցում (1824-1826)։ Գրաբարով գրված առաջին բանաստեղծությունները լույս է ընծայել 1828 թվականին («*Երախայրիք Ներսիսեան դպրոցի*»)։ Առաքելը եղել է հայոց լեզվի ուսուցիչ Թիֆլիսի ռուսական գիմնազիայում (1828—1887)։ Մանկավարժության մեջ հիմնականում առաջնորդվել է դասավանդման ու դաստիարակության հին մեթոդներով։ Պաշտպանել է գրաբարը, նրա անաղարտությունը։ Հանդես է եկել Ստեփանոս Նազարյանի դեմ, խիստ քննադատել նրա «*Հանդես նոր հայախոսության*» գրքի լեզվաքերականական հայացքները («*Դիմագրսո բնդդէմ սատան յսւրուցելոց ամենապատուական նախամայր մաքուր լեգուիս հայոց»*, 1858։ «*Սխալանք գրոցն՝ որ կոչի Վարդապետարան կրօնի*» (1858) աշխատության մեջ Առաքելը թվարկել է Նագարյանի աստվածաբանական սխալները, միաժամանակ ցուցաբերել բացասական վերաբերմունք հայերի ազգային-քաղաքական շարժումների նկատմամբ։ Գրել է նաև կենսագրական բնույթի երկեր։ Մահացել է փետրվար 3-ին Թիֆլիսում։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ մանկավարժներ
Արարատյան որբանոց

**Արարատյան որբանոց**, հիմնադրվել է Իրանի Համադան քաղաքում, 1918 թ.-ին՝ Վասպուրականի հայության բռնագաղթից հետո։ 1919 թ.-ին փոխադրվել է Իրաքի Բաքուբա և Բաղդադ քաղաքների միջև ընկած անապատը (Դիալա գետի ափին), ուր հաստատվել էին Վասպուրականից, Սալմաստից, Ուրմիայից բռնագաղթած հայեր, 1920 թ.-ին՝ Բաղդադի և Բասրայի միջև ընկած անապատը, 1921 թ.-ին՝ Երուսաղեմ և անվանվել Հայկական բարեգործական ընդհանուր միության Երուսաղեմի Արարատյան որբանոց (սաների թիվը 900 էր)։ 1924 թ.-ին Արարատյան որբանոցից 250 սան տեղափոխվել է Երուսաղեմի Խաչավանք հաստատությունը, ուր հիմնադրվել է Խաչավանքի Վասպուրական որբանոցը։ Նույն տարին Արարատյան որբանոցից 250 սան մեկնել է Սովետական Հայաստան, 40-ը՝ Եթովպիա, 40-ը՝ Կիպրոս՝ Մելգոնյան կրթական հաստատություն։ Արարատյան որբանոցում մնացած մեծահասակ սաները կյանք մտան, փոքրահասակները տեղափոխվեցին Բեյրութ (Լիբանան]՝ համալրելով Քելեկյան որբանոցը։ Արարատյան և Վասպուրսւկան որբանոցների ծախսերի մեծ մասը հոգում էր ՀԲԸՄ, մնացածը՝ Մերձավոր Արևելքում ամերիկյան օգնության կոմիտեն։

## Ծանոթագրություններ

## Գրականություն
* Ընդարձակ տարեցույց, ԿՊ, 1925, էշ 98—99։

Կատեգորիա:Իրանահայ բարեգործական կազմակերպություններ
Կատեգորիա:Իրանահայ հասարակական կազմակերպություններ
Կատեգորիա:1918 հիմնադրումներ
Կուր (դիցաբանություն)

**Կուր**, ըստ Շումերական դիցաբանության՝ Կուրը երբևիցե գոյություն ունեցած վիշապներից առաջինն է։ Նա հիմնականում նշվել է որպես Արևելյան Զագրոս լեռան բնակիչ։ Կուրի սեպագիրը դրվել է լեռան սրբապատկերով ՝ 𒆳, որը նաև նշանակում է «օտար երկիր»։

## Դիցաբանություն
Չնայած երկրի անունը Կի էր, Կուրը նաև նշանակում էր երկիր, իսկ իրեն՝ Շումերին անվանում էին Կուրա-Գալ կամ Մեծ աշխարհ։ Կուր-գալը նշանակում է նաև «Մեծ Լեռ» և մետոնոմիա է Նիպուրայի և Էնլիլիայի համար, ովքեր ղեկավարում էին երկիրը։ Էկուրը՝ լեռնային տունը, Էնլիլյայի և Նեպուրի մատուռն էր։ Նրա տարածված անունն է «դժոխք» կամ «աշխարհը գետնի տակ»։ Երբեմն Կուրն անվանում էին նաև մեռյալների տուն։ Հնարավոր է, որ Զագրոս լեռների գազային զանգվածները լեռանը տվել են ոչ ճիշտ նշանակություն, ինչպիսինն է լեռան՝ աստվածների բնակատեղի լինելը։ Սակայն ըստ Հին Մերձավոր Արևելքի դիցաբանության լեռները համարվում են աստվածների բնակատեղի։ Դժոխային երկիր Կուրը համարվում է դատարկ տարածություն նախնադարյան Աբզու ծովի և Մա երկրի միջև։ Այսպիսով Կուրը համապատասխանում է Կի-Գալին կամ Մեծ լեռանը, որը համարվում է դժոխք, իսկ նրա ղեկավարն է Էրեշկիգալը՝ Մեծ Երկրի աստվածուհին։ Ավելի ուշ, ըստ բաբելոնյան դիցաբանության Կուրը հնարավոր Անունակին է, Էրեշկիգալը եղբայրը, Ինանա, Էնկի և Էնլիլ։ Էնումա Էնլիշում մ.թ.ա. առաջին հազարամյակում Կուրը համարվում էր Սբ. Թիամաթի մի մասը և թվում էր որպես օձանման վիշապ։ Մի պատմության մեջ հսկա Կուր օձի սպանությունը դարձավ համաշխարհային ջրհեղեղի պատճառ։

## Ծանոթագրություններ

Կատեգորիա:Վիշապներ
Կատեգորիա:Մերձավոր Արևելքի դիցաբանություն
Մարտին Կլեբա

**Մարտին Կլեբա** (, ), ամերիկյան դերասան, որը հանդես է գալիս կինոյում և հեռուստատեսությունում։ Խաղում է առանձնահատուկ դերեր, քանի որ նրա հասակը 124 սմ է։

## Կենսագրություն
Մարտին Կլեբան ծնվել է 1969 թվականի հունիսի 23-ին ԱՄՆ-ի Միչիգան նահանգի Թրոյ քաղաքում։ Հենց այստեղ էլ 1987 թվին ավարտել է *Athens High School* բարձրագույն դպրոցը։ Առաջին անգամ էկրաններին հայտնվել է 2001 թվականին փոքրիկ դերով «Էնդի Դիկիի շոուն» կատակերգությունում։ Հենց այդ ժամանակ էլ հանդիսատեսը նրան տեսավ լայնէկրան տարբերակով՝ «Կապիկների մոլորակը» ֆիլմում, որտեղ նա խաղում է էպիզոդիկ դեր։ Դերասանը միշտ խաղում է առանձնահատուկ, ուրույն դերեր, քանի որ տառապում է գաճաճությամբ։ Նրա հասակը կազմում է ընդամենը 124 սմ կայքում։ 2013 թվի դրությամբ նա նկարահանվել է ավելի քան յոթ տասնյակ ֆիլմերում և սերիալներում։

2011 թվականի հունիսի 18-ին Կլեբան ամուսնացել է Միշել Դիլգարդի հետ։ Ունեն որդի՝ Ալեքը և դուստր՝ Մաքենզի Ռեյ։

## Ընտրյալ ֆիլմագրություն
### Լայնէկրան

### Հեռուստատեսություն
* 2001 — Մալկոլմը ուշադրության կենտրոնում / *Malcolm in the Middle* — էպիզոդիկ դեր
* 2001 — Սպիտակաձյունիկը / *Snow White* — Թզուկ Ուրբաթ)
* 2002 — Նորաձևության ամսագիր / *Just Shoot Me!* — գյուղաբնակ
* 2002 — Կախարդվածը / *Charmed* — թզուկ
* 2004, 2005, 2006— Կլինիկա / *Scrubs* — Ռենդել Ուինստոն
* 2007 — Դրեյքը և Ջոշը / *Drake & Josh* — Նագ-Նագ
* 2007 — C.S.I.` հանցանքի վայրը / *CSI: Crime Scene Investigation* — Դիկի Ջոնս
* 2009 — Իմ անունը Էռլ է / *My Name Is Earl* — էպիզոդիկ դեր
* 2009— ԱյՔարլի / *iCarly* — Նագ-Նագ
* 2009— Ոսկորներ / *Bones* — Թոդ Մուր
* 2010 — C.S.I.` հանցանքի վայրը Նյու Յորքն է / *CSI: NY* — Քելվին Մուր
* 2010, 2011— Երկու արքա / *Pair of Kings* — Հիբաչի
* 2011 — Վերարկու / *The Cape* — Ռոլլո

## Ծանոթագրություններ

## Արտաքին հղումներ
* Ճեպազրույց Մարտին Կլեբայի հետ ''abilitymagazine.com կայքում
* http://caribbtales.ru/akt-ri/akt-r-martin-klebbe-martin-klebba 

Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հեռուստատեսային դերասաններ
Շեյ Միտչել

**Շեննոն Էշլի (Շեյ) Միտչել** (, ), կանադացի դերասանուհի և մոդել։ Շեյն ունի ֆիլիպինական, իռլանդական և շոտլանդական արմատներ։

## Կենսագրություն
Շեյ Միտչելը ծնվել է Միսիսսոգա (Կանադա) քաղաքում 1987 թվականի ապրիլի 10-ին, իռլանդացու և ֆիլիպինուհու ընտանիքում։ Մանկության տարիներից նա հետաքրքություն էր դրսևորում դերասանական արվեստի նկատմամբ։ 5 տարեկանում նա սկսեց հաճախել պարի, իսկ ավելի ուշ դասնկերների հետ մասնակցեց այլ պարային դպրեցների հետ մրցույթի։

## Կարիերա
Երբ Շենոնը 10 տարեկան էր, նա ընտանիքի հետ տեղափոխվեց Վանկուվեր (Բրիտանական Կոլումբիա)։ Տեղափոխվելուց մեկ տարի չանցած նա մասնակցեց աղջիկների միջև կազմակերպած միջազգային մոդելային գործակալության կողմից կազմակերպված քասթինգում և դարձավ հաղթողներից մեկը։ Այսպես սկսեց նրա հաջող մոդելային կարիերան։ Նա աշխատում էր շատ ընկերություններում և տարբեր քաղաքներում, ինչպիսիք են Բանգկոկը, Հոնկոնգը և Բարսելոնան։ Միտչելի նկարները հայտնվեցին Maxim ամսագրում «օրվա աղջիկ» բաժնում օնլայն տարբերակով, իսկ 2011 թվականին նա դարձավ Pantene բռենդի նոր շարքի ապրանքների դեմքը։

Այնուհետև վերադառնալով Տորոնտո նա սկսեց հաճախել դերասանական վարպետության դասերի։ 2009 թվականին նա հայտնվեց «Դեգրասի։ Հաջորդ սերունդ» երիտասարդական սերիալում՝ մոդելի դերում։ Հաջորդ տարի նա նկարահանվեց մի շարք դրվագներում դիսնեյան սերիալ «Իրական Արոն Սթոուն» Այրին Ուոբբերի դերում։ Ինչպես նաև նա նկարահանվեց հայտնի երգիչ Շոն Փոլի «Hold my hand» երգի տեսահոլովակում, որը հայտնվեց «Նորեկ ոստիկանները»՝ ABC հեռուստասերիալներից մեկում։

Իսկական հանրաճանաչությունը Միտչելին եկավ նրանից հետո, երբ նրան հաջողվեց ստանալ «Հմայիչ խաբեբաները» սերիալի գլխավոր հերոսներից մեկի՝ Էմիլի Ֆիլդսի դերը, որը լույս տեսավ 2010 թվականին հունիսի 8-ին ABC Family հեռուստաալիքով։ Հայտնիության հետ մեկտեղ Միտչելին սկսեցին հրավիրել հեռուստաշոուների և հաղորդումների։ Մասնավորապես 2010 թվականանին նա ներկայացնում էր Teen Choice Awards-ի մրցանակաբաշխության դափնեկիրներին, իսկ 2011 թվականին մասնակցեց «Ամանորյա երեկույթ 2011» երաժշտական հեռուստաշոուին, եղել է Мо'Ник հեռուստաշոուի հյուրը և կանադական հեռուստաալիք MuchMusic-ում հանձնեց երաժշտական մրցանակներ։

## Ֆիլմագրություն

## Մրցանակներ և մրցանակաբաշխություններ
* Երիտասարդ Հոլլիվուդ 2011 - լավագույն դերասանական խումբ («Հմայիչ խաբեբաները», համատեղ Տրոյան Բելլիսարիոի, Լյուսի Խեյլի և Էշլի Բենսոնի հետ)

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Մոդելներ
Կատեգորիա:Կանադացի մոդելներ
Կատեգորիա:ԼԳԲՏ իրավունքների ակտիվիստներ
Կատեգորիա:Կին գործարարներ
Գերմանական մաստիֆ

**Գերմանական մաստիֆ** կամ **փագ** (), մաստիֆը կամ փագը կնճռոտ փոքր մռութով և գանգրահեր պոչով շան ցեղատեսակ է։ Ցեղատեսակը ունի բարձրորակ, շատ հաճախ դեղնադարչնագույն գունավորումով փայլուն մորթի և փոքրիկ լավ զարգացած մկաններով քառակուսի մարմին։
Փագերը Եվրոպա են բերվել Չինաստանից 19-րդ դարում և տարածում գտել Արևմտյան Եվրոպայում Նիդերլանդների Նարնջագույն Նասաուների Տան և Ստյուարտների Տան կողմից։ 19-րդ դարում Միացյալ Թագավորություններում Վիկտորիա թագուհին մեծ սեր ուներ փագերի նկատմամբ, որը թագավորական ընտանիքի մյուս անդամներին նույնպես փոխանցվեց։
Փագերը հայտնի են իրենց բարությամբ և հանգստությամբ ընկերակցող շներ։
Դեռևս 21-րդ դարում այս ցեղատեսակը հայտնի է իր աստղային հայտնի տերերով։

## Ֆիզիկական բնութագիր
Մինչ փագերը 18-րդ դարում պատկերվել են երկար մարմնով, ժամանակակից փագերը ունեն քառակուսի մարմին, խորը կրծքավանդակ և լավ զարգացած մկաններ։ Նրանց հարթ և փայլուն մորթիներ, որոնք կարող են լինել՝ շագանակագույն, մարմնագույն կամ սև։
Փագերը ունեն 2 տարբեր ականջների ձև՝ «Վարդ» և «կոճակ»։ «Վարդ» ականջները «կոճակ» ականջներից փոքր են և ականջի դիմացի հատվածը ծալվում է դեպի գլխի մի կողմ։
Փագերի ոտքերը շատ ուժեղ, ուղիղ ոտքեր են։ Նրանց կոճերը ուժեղ են, իսկ թաթերը փոքր, նրանց մատիկները իրարից հեռու են և եղունգները սև։

Փագերը ագրեսիվ չեն և հարմար են երեխաներով ընտանիքների համար։ Կախված իրենց տիրոջ տրամադրությունից փագերը կարող են լինել հանգիստ և բարի կամ շատ ակտիվ և կենսուրախ։ Փագերը շատ նուրբ են և զգում են, երբ իրենց տերը վատ տրամադրություն ունի և ամեն ինչ անում են իրեն օգնելու համար։ Շնիկները մի փոքր ալարկոտ են և շատ ժամանակ են ծախսում քնելով։ Նրանց շատ ժամանակ անվանում են * ստվերներ*, քանի որ նրանք հետևում են իրենց տիրոջը ամենուրեք։

## Ծանոթագրություններ

Կատեգորիա:Գերմանական շներ
Կատեգորիա:Ընտանի շներ
Բուխարեստի ազգային թատրոն

**Բուխարեստի ազգային թատրոն** (), Ռումինիայի ազգային թատրոններից մեկն է, որը գտնվում է Բուխարեստ մայրաքաղաքում։

## Հիմնադրում
Այն համնադրվել է 1852 թվականին որպես Teatrul cel Mare din Bucureşti Բուխարեստի Մեծ Թատրոն, որի առաջին տնօրենը Կոստաշե Կարագիալն էր։ Այն դարձել է ազգային հաստատություն, 1864 թ. վարչապետ Միհաիլ Կոգալնիցեուի հրամանով պաշտոնապես անվանվել Ազգային Թատրոն 1875։ Հիմա այն ղեկավարվում է Ռումինիայի Մշակույթի նախարարության կողմից։

Ապրիլի 1836 թվականին Societatea Filarmonica, մշակութային ընկերություն որը հիմնադրվել է Յոն Հալիադե Ռադուլեսկու և Յոն Կամպինեուի կողմից, գնեց Կամպինենցի Պանդոկը, որ կառուցի Ազգային Թատրոնը այդ վայրում և այդ նպատակով սկսեց փող և անհրաժեշտ իրեր հավաքել։ 1840 թվականին Obşteasca Adunare (օրենսենդիր ճյուղ, որը հիմնադրվել է օրինաչափ կանոնադրությամբ հաստատված Ռուսաստանի կայսրության կետերի համաձայն) առաջարկեց Ալեքսանդր Երկրորդ Գիկային, Վալախիայի արքայազնին մի նախագիծ, ըստ որի Ազգային Թատրոնը պետք է կառուցվեր պետության օգնությամբ։ Հարցումը ընդունվել է 1840 թ․ հունիսի 4-ին։ Արքայազն Ջորջ Բիբեսկը թատրոնի կառուցման նոր ծրագիր ընդունեց և ընտրեց նոր վայր՝ անմիջապես նախկին Ֆիլարե պանդոկի տեղում։ Տարբեր պատճառներ կան թե ինչու է այդ վայրն ընտրվել։ Այն գտնվում է կենտրոնում, ուղիղ Podul Mogoşoaiei այսօրվա Կալեա Վիկտորիայի մեջտեղում։ 1838 թվականի երկրաշարժը վնասել էր վերանորոգման կարիք ունեցող պանդոկը և այն պետք է քանդվեր։

Կատեգորիա:Բուխարեստի թատրոններ
Կատեգորիա:Ազգային թատրոններ
Լոնդոնի ամերիկյան համալսարան

**Լոնդոնի Ամերիյան Համալսարան** (), Լոնդոնի Սեվեն Սիսթերս փողոցում գտնվող հեղինակավոր համալսարան է։ ԼԱՀի բիզնես կրթության ծրագրերը նախկինում վկայագրվել են Համալսարանական Բիզնես Կրթության Համաշխարհային Ասամբլեայի կողմից, բայց այս հավատարմագիրը դադարեցվել է 2007 թվականի ապրիլին։ ՀԲԿՀԱ-ն հաստատեց Ծախսերի գնահատման, Ռազմավարության Մշակման, Ֆինանսական աղբյուրների, Արտաքին Վրիպումների Բիզնեսի և արդյունաբերության ոլորտներում բարեփոխումներ իրականացնելու կարիքը։

ԼԱՀ-ը համագործակցում է Ջենովայի բիզնես դպրոցի հետ։

2006 թվականի հունվարի 13-ին, ԼԱՀ-ն տուգանվել է առևտրային դասի ցույցերում 1968 թվականին և Բիզնես կոչումների ցույցերում 1965 թվականին կիրառված բռնությունների համար ապագա ուսանողներին ապակողմնորոշելու մեջ իրեն անազնիվ կերպով ներկայացնելով որպես համալսարան առանց ունենանալու ճիշտ հավատարմագիր։ Իսլինգթոնի խորհրդի անդամը նշել է «Կարևոր է, որ ապագա ուսանողները հաստատապես փնտրեն կրթություն տրամադրողներ այլապես նրանք հնարավոր է ծախսեն շատ ժամանակ և փող հետամուտ լինելով անարժեք որակավորման»։

## Ծանոթագրություններ

Կատեգորիա:Մեծ Բրիտանիայի համալսարաններ
Ավի (Ֆրանսիա)

**Ավի** (), համայնք Ֆրանսիաի Պուատու Շարանտա մարզի Ծովափնյա Շարանտի գավառում։ Մտնում է Պոնս կանտոնի կազմի մեջ։ Կոմունայի շրջանը՝ Սենտ։
Համայնքի INSEE կոդ՝ 17027։

## Բնակչություն
Համայնքի բնակչությունը 2010 թվականին կազմում էր 472 մարդ։

## Տնտեսություն
2010 թվականի տվյալներով՝ աշխատունակ տարիքի 329 մարդկանցից (15-64 տարեկան) 236-ը տնտեսապես ակտիվ էին, 93-ը՝ ոչ ակտիվ (ակտիվության ցուցանիշը՝ 71,7 %, 1999 թվականին եղել է 70,8 %)։ 236 աշխատունակ բնակիչներից 217-ը աշխատում էին (115 տղամարդ և 102 կին), անաշխատանք էին 19-ը (6 տղամարդ և 13 կին)։

93 անգործունակ մարդկանցից 27-ը աշակերտներ կամ ուսանողներ էին, 47-ը՝ թոշակառու, 19-ը՝ անաշխատունակ էին այլ պատճառներով։

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Ավի 

Կատեգորիա:Ֆրանսիայի համայնքներ
Ալլաս Շամպայն

**Ալլաս Շամպայն** (), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ համայնքի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17006:

## Բնակչություն
Համայնքի բնակչությունը 2010 թվականին կազմում էր 254 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ․ Ալլաս Շամպայն 

Կատեգորիա:Ֆրանսիայի համայնքներ
Մեծ Ավեյրու

**Մեծ Ավեյրու**, մտնում է Պորտուգալիայի քաղաքական խոշոր ագլոմերացիաի կազմի մեջ, գտնվում է Պորտուգալիայում, ներառում է Ավեյրու քաղաքը։ Ներկայիս ագլոմերացիան ունի որոշակի վարչական ինքնավարություն։

*Մեծ Ավեյրու*-ի կազմի մեջ մտնում են հետևյալ մունիցիպալիտետները.
# Ավեյրու
# Ագեդա
# Ալբերգարիա ա Վելյա
# Անադիա
# Վագուշ
# Վալե դե Կամբրա
# Իլյավու
# Մուրտոզա
# Օվար
# Օլիվեյրա դե Ազեմեյշ
# Օլիվեյրա դու Բայրու
# Սեվեր դու Վոգա
# Էշտարրեժա

Կատեգորիա:Պորտուգալիայի վարչական բաժանում
Ավետյաց երկիր (ֆիլմ)

**«Ավետյաց երկիր»** (), 2004 թվականին ռեժիսոր Ամոս Գիտայի նկարահանած ֆիլմը։

2014 թվականին ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։

## Սյուժե
«Ավետյաց երկիր» ֆիլմը պատմում է մի խումբ երիտասարդ էստոնուհիների մասին, որոնց մաքսանենգ ճանապարհով Եգիպտոսից Իսրայել են տանում որպես մարմնավաճառներ աճուրդում վաճառելու համար. պատմում է, թե ինչպես հերոսուհիներից մեկը պատահական կերպով կարողանում է վերգտնել իր ազատությունը։

Ֆիլմն սկսվում և ավարտվում է գիշերային մութ տեսարանով. անապատային աբստրակտ տեսարաններ, լուսնի լույսով ողողված արաբ բեդվինների ուխտերի քարավաններ, փշալարերով սահման, մյուս կողմում՝ երիտասարդ կանայք։ Նրանց խոստացված երկիրն ամենևին էլ այն չէ, ինչ իրենք են պատկերացնում, այլ հակառակը՝ կողտոտ, անհայտ մի վայր, որտեղ նրանք տեղաշարժվում են ինչպես կաթնասունների հոտերը, վիրավորվում է իրենց արժանապատվությունը։

## Դերեր
* Ռոզ՝ Ռոզամունդ Փայք
* Դայանա՝ Դայանա Բեսպեչնի
* Հաննա՝ Հաննա Շիգուլլա
* Ան՝ Ան Պարիլո
* Յուսուֆ՝ Յուսուֆ Աբու Վարդա
* Հեզի՝ Ամոս Լավե

## Մրցանակներ
* «Ապագայի կինո» մրցանակ, «Խաղաղության կինո» մրցանակ, Վենետիկի միջազգային կինոփառատոն, Իտալիա, 2004

## Ծանոթագրություններ

## Արտաքին հղումներ
* Ֆիլմը imdb.com կայքում
* Terre promise

Կատեգորիա:2004 ֆիլմեր
Կատեգորիա:Ամոս Գիտայի ֆիլմեր
Կատեգորիա:Իսրայելական դրամա ֆիլմեր
Կատեգորիա:Ֆրանսիական դրամա ֆիլմեր
Մարգարիտա Փարեմուզյան

**Մարգարիտա Սերգեյի Փարեմուզյան** (), հայ նկարիչ, գոբելենագործ։

## Կենսագրություն
1971 թվականին ավարտել է Երևանի գեղարվեստա-թատերական ինստիտուտը։ Հիմնականում խառը տեխնիկայով ստեղծել է արդիական հնչեղությամբ բազմաթիվ գոբելեններ, գրաֆիկական աշխատանքներ։ Հեղինակ է գրքերի նկարազարդումների։ Ստեղծագործություններից գտնվում են Սարդարապատի ազգագրության թանգարանում, Սերգեյ Փարաջանովի թանգարանում։

## Ստեղծագործություններ
**Գոբելեն**
* «Ատոմ` պատերազմ, թե՞ խաղաղություն», 1985, ՀՀ մշակույթի նախարարության ֆոնդ
* «Խավարում», 1998 
* «Գրաֆիկա», 2000, Հայաստանի նկարիչների միության դիպլոմ
* «Մոլորակների շքերթը», 2004
* «Բաբելոնի աշտարակը», 2004 
* «Քարերը ժողովելու ժամանակն է», 2004

**Գրաֆիկա**
*«Կռվախնձոր», 2000 
*«Սուրբ Հռիփսիմեն, Գայանեն և Շողոկաթը», 2003
*«Նատյուրմորտ», 2004

## Ծանոթագրություններ

Կատեգորիա:1948 ծնունդներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ գոբելենագործներ
Կատեգորիա:Հայ նկարիչներ
Կատեգորիա:Մարտի 17 ծնունդներ
Վագուշ

**Վագուշ** (; ), քաղաքանման գյուղ Պորտուգալիայում, միաժամանակ Ավեյրու մարզի կենտրոններից մեկն է։ Մտնում է Պորտուգալիայի խոշոր քաղաքական ագլոմերացիայի՝ Մեծ Ավեյրուի կազմի մեջ։ Հին վարչական բաժանմամբ մտել է Բեյրա-Լիտորալ նահանգի կազմի մեջ։ Բնակչության թիվը հասնում է 4 հազար մարդ (գյուղում), և 22 հազար մարդ (մունիցիպալիտետում)։ Մակերեսը կազմում է 165,29 կմ²։

## Աշխարհագրական դիրք
Գյուղը գտնվում է Ավեյրու քաղաքից 9 կմ դեպի հարավ

Մունիցիպալիտետը գտնվում է.
* Դեպի հյուսիս — Իլյավու մունիցիպալիտետից
* Դեպի հյուսիս-արևմուտք — Ավեյրու մունիցիպալիտետից
* Դեպի արևելք — Օլիվեյրա դու Բայրու մունիցիպալիտետից
* Դեպի հարավ-արևելք — Կանտանեդե մունիցիպալիտետից
* Դեպի հարավ-արևմուտք — Միրա մունիցիպալիտետից
* Դեպի արևմուտք — Ատլանտյան օվկիանոս-ից

## Պատմություն
Գյուղը հիմնադրվել է 1514 թվականին։

## Բնակչություն

## Մունիցիպալիտետի կազմը
Մունիցիպալիտետի կազմի մեջ մտնում են հետևյալ շրջանները.

# Կալվան
# Կովան դու Լոբու
# Ֆոնտե դե Անժեան
# Գաֆանյա դա Բոա Օրա
# Օկա
# Պոնտե դե Վագուշ
# Սանտա Կատարինա
# Սանտու Անդրե դե Վագուշ
# Սանտու Անտոնիու դե Վագաշ
# Սոզա
# Վագուշ

Կատեգորիա:Ավեյրու շրջանի մունիցիպալիտետներ
Կատեգորիա:Պորտուգալիայի բնակավայրեր
Never Gonna Leave This Bed

«**Never Gonna Leave This Bed**», ամերիկյան Maroon 5 փոփ ռոք խմբի երգը։ Այն թողարկվել է 2011 թվականի մայիսի 17-ին՝ որպես խմբի «Hands All Over» (2010) կոչվող երրորդ ստուդիական ալբոմի երրորդ սինգլ։ Երգը գրվել է խմբի վոկալիստ Ադամ Լևինի կողմից, իսկ երգի պրոդյուսերն է Ռոբերտ Ջոն Լանգը։

## Տեսահոլովակ
Երգի տեսահոլովակը, որի ռեժիսորն է Թիմ Նեքաշին, նկարահանվել է 2011 թվականի հունվարին Լոս Անջելեսում։ Նրա ներկայացումը կայացել է հունվարի 28-ին (մինչև երգի սինգլ թողարկվելը)։ Տեսահոլովակը ցուցադրում է Ադամ Լևինին և նրա նախկին ընկերուհի Աննա Վյալիցինային երեք տարբեր մահճակալներում պառկած։

## Հիթ շքերթներ
### Շաբաթական հիթ շքերթներ

### Տարեվերջի հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում
* Երգի տեքստը  MetroLyrics կայքում

Կատեգորիա:2011 սինգլներ
Կատեգորիա:Maroon 5 երգեր
Կատեգորիա:Սենտիմենտալ սիրային երգեր
Ռոբին Լի

**Ռոբին Լի** (, ), ամերիկացի դերասան։

## Կենսագրություն
Ռոբին Լին ծնվել է 1974 թվականի հուլիսի 16-ին ԱՄՆ-ի Նյու Յորք նահանգի Մաունթ Վեռնոնե քաղաքում։ Ավարտել է Կոլումբիայի համալսարանի իրավաբանական դպրոցը։

## Կարիերա
Կինեմատոգրաֆիայում դեբյուտը եղել է «Անհաջողակը» (1997 թվական) ֆիլմում։

Լիին առավել հաջողություններ է բերել 2003 թվականին նկարահանված «Ազգային անվտանգություն» ֆիլմը։ Ռոբին Լին ունեցել է նաև նշանակալի դերեր «Ազատեք մեզ Եվայից» (2003 թվական), «13-ից 30» (2004 թվական) և «Հիթչի մեթոդը» (2005 թվական) կատակերգություններում։ Ավելի ուշ նա նկարահանվել է մի քանի անկախ ֆիլմերում, ինչպես նաև երկրորդ պլանի դեր է ունեցել «Յոթ կյանք» (2008 թվական) ֆիլմում։

Հեռուստատեսությունում Լին խաղում է նաև երկրորդական դերեր՝ «Numb3rs» և «Փեյն ընտանիքի տունը» սերիալներում։ 2013-14 թվականներին դերասանուհին նկարահանվել է BET «Լինել Մերի Ջեյն» սերիալում, որտեղ կատարել է գլխավոր դերակատարի թշնամու դերը։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կոլումբիայի համալսարանի շրջանավարտներ
Մեթ ՄակԿոյ

** Մեթ ՄակԿոյ ** (, ), ամերիկացի դերասան։ Հայտնի է «Ոստիկանական ակադեմիա» (1988-1989) ֆիլմում իր դերով, ինչպես նաև «Լոս Անջելեսի գաղտնիքները» (1997) օսկարակիր ֆիլմում խաղացված դերով։

## Կենսագրություն
Մեթը ծնվել է 1958 թվականի մայիսի 20-ին Վաշինգտոնում (ըստ որոշ աղբյուրների որպես ծննդավայր նշվում է նաև Օստինը)։ Նրա դերասանական կարիերան սկսվել է 1979 թվականից, որտեղ նա խաղաց ոչ մեծ մի դեր «Hot Hero Sandwich» ամերիկյան հեռուստասերիալում։ Դերասանին հայտնություն բերեց Նիկ Լասարդի դերը «Ոստիկանական ակադեմիա 5։ Հանդիպման վայրը Մայամի Բիչ» (1988 թիվ) և «Ոստիկանական ակադեմիա 6։ Քաղաքը պաշարման մեջ» (1989 թիվ) ֆիլմերը։

1992 թվականին դերասանը խաղացել է գլխավոր դեր՝ Կյորտիս Հենսոն՝ «Օրորոց օրորող ձեռքը» ֆիլմում։ Ավելի ուշ, 1997 թվին, Հենսոնի և ՄակԿոյի համագործակցության արդյունքում նկարահանվեց «Լոս Անջելոսի գաղտնիքները» ֆիլմը, որտեղ դերասանը խաղաց Բրեթ Չեյզի դերը, որպես երկրորդական դեր։ Ֆիլմը Օսկարի դափնեկր դարձավ երկու կարգերում՝ երկրորդ պլանի կնոջ լավագույն դեր և լավագույն սցենար։

Մեթն իր երեսնամյա կարիերայի ընթացքում խաղացել է ավելի քան 80 ֆիլմերում և սերիալներում։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Լևոն Վարդանով

**Լևոն Սերգեյի Վարդանով** (Վարդանյան, , զոհվել է Հայրենական պատերազմում), հայ ճարտարապետ։

Ճարտարապետ Նատալյա Փարեմուզովայի ամուսինը։

## Կենսագրություն
1934 թվականին ավարտել է Թիֆլիսի գեղարվեստի ակադեմիան։ Համահեղինակ է Երևանի Հանրապետության հրապարակում մինչև 1990 թվականը կանգուն Լենինի արձանի (1940 թվական, քանդակագործ՝ Սերգեյ Մերկուրով) պատվանդանի (1937-1940 թվականներ, ՀԽՍՀ պետական մրցանակ՝ 1970 թվական, քանդվել է 1996 թվականին)։

Զոհվել է Հայրենական մեծ պատերազմում 1943 թվականին։

## Ծանոթագրություններ

Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:ՀԽՍՀ պետական մրցանակի դափնեկիրներ
Կատեգորիա:Հայ ճարտարապետներ
Կատեգորիա:Հայրենական մեծ պատերազմի հայ մասնակիցներ
Նատալյա Փարեմուզովա

**Նատալյա ֆեոդորի Փարեմուզովա** (), հայ ճարտարապետ։

Ճարտարապետ Լևոն Վարդանովի կինը։

## Կենսագրություն
1934 թվականին ավարտել է Թիֆլիսի գեղարվեստի ակադեմիան։
Նատալյա Փարեմուզովայի նախագծերով իրականացվել են Բաթում, Ախալցխա քաղաքների հատակագծերն ու կառուցապատումները, Գորիում՝ մանկավարժական ինստիտուտը և այլն։ Կազմել է Վրաստանում կառուցվելիք հյուրանոցների տիպային նախագծեր, Էջմիածնի Զվարթնոց տաճարի վերականգնման նախագիծ։

Նատալյա Փարեմուզովայի նախագծով (Լևոն Վարդանովի հետ) կառուցվել է Երևանի Հանրապետության հրապարակում մինչև 1990 թվականը կանգուն Լենինի արձանի (1940 թվական, քանդակագործ՝ Սերգեյ Մերկուրով) պատվանդանը (1937-1940 թվականներ, ՀԽՍՀ պետական մրցանակ՝ 1970 թվական, քանդվել է 1996 թվականին)։

## Ծանոթագրություններ

Կատեգորիա:1907 ծնունդներ
Կատեգորիա:1991 մահեր
Կատեգորիա:Թբիլիսի քաղաքում մահացածներ
Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:Թիֆլիս քաղաքում ծնվածներ
Կատեգորիա:ՀԽՍՀ պետական մրցանակի դափնեկիրներ
Կատեգորիա:Հայ ճարտարապետներ
Բուշմեններ

**Բուշմեններ** (ինքնանվանումը՝ սան,  - անտառային մարդ), Հարավային և Արևելյան Աֆրիկայի հնագույն և հիմնական բնակիչները։ Ապրում են Կալահարի և Նամիբ անապատներում ու հարակից շրջաններում։ Խոսում են բուշմենական և բանտու լեզուներով։

Բուշմենները զբաղվում են որսորդությամբ (տղամարդիկ) և վայրի պտուղների հավաքչությամբ (կանայք)։ Նրանց հիմնական զենքերն են նետն ու աղեղը և գավազանը։ Նետերի ծայրերը թունավորված են։ Թույնը, որն ազդում է զոհի նյարդային համակարգի վրա, ստանում են չորացված ու աղացած հատուկ բզեզների թրթուրներից։ Հագուստը կաշվե գոգնոց է։ Ապրում են թփուտներում՝ ճյուղերից շինված ժամանակավոր ծածկերի տակ։ Բուշմենները հայտնի են իբրև ժայռապատկերների հմուտ վարպետներ։ ՀԱՀ-ում, Լեսոթոյում, Ռոդեզիայում և Նամիբիայում պահպանված հնագույն ժայռապատկերները վերագրվում են մ.թ.ա. 1-ին հազարամյակին։

Նորագույն տվյալներով բուշմենները ամենահնագույն էթնոտիպի և Y քրոմոսոմային A հապլոիդ հավաքակազմի կրողներն են։ Մարդաբանական կառուցվածքով տարբերվում են նեգրոիդներից, քանի որ ունեն ավելի բաց գույնի մաշկ, բարակ շրթունքներ։ Ունեն ցածր հասակ՝ մինչև 150 սմ։ Մաշկն ունի կարմրավուն երանգ և վաղաժամ կնճռոտվելու հատկություն։ Դիմագծերով նման են մոնղոլոիդի։

Ապրում են խմբերով, որոնք կազմված են մի քանի ընտանիքներից։ Փաստացի առաջնորդ, որպես այդպիսին՝ չունեն։ Ամուսնությունները հիմնականում մոնոգամ են, սակայն կան նաև պոլիգամ ամուսնություններ։

Ազգային խոհանոցի յուրահատկություններից է «բուշմենական բրինձը»` այսինքն մրջյունների թրթուրները կերակրի մեջ օգտագործելը։ Համադամ կերակուր է համարվում մորեխների տապական։ Հետաքրքիր է բուշմենների կողմից երաշտի ժամանակ ջրի պաշար կուտակելու պրոցեսը։ Չորացած աղբյուրի խորքում փորում են մի փոքր փոս, որի վրա տեղադրում են փոքրիկ խողովակ` ծայրին հատուկ ֆիլտր, այնուհետև բերանով ներս են քաշում ջուրը։ Բերանի մեջ հավաքելուց հետո, ջուրը լցնում են ջայլամի ձվի դատարկ կճեպի մեջ։

Հիմնականում կրոնը շամանությունն է։

Կատեգորիա:Նամիբիայի ազգեր
Կատեգորիա:Հարավաֆրիկյան Հանրապետության ազգեր
Կատեգորիա:Բոտսվանայի ազգեր
Կատեգորիա:Էթնիկ խմբեր
Կատեգորիա:Աֆրիկայի ազգեր
Պիգմեյներ

thumb|200px
250px|մինի|աջից|Սովորական մարդ, պիգմեյ (ձախից աջ)
**Պիգմեյներ** կամ **նեգրիլներ** (հուն.՝ Πυγμαῖοι - բռունցքի մեծության մարդիկ), նեգրոիդ ռասային պատկանող կարճահասակ ժողովուրդների խումբ։ Բնակվում են Աֆրիկայի հասարակածային անտառներում։

Պիգմեյների մասին հիշատակվում է մ.թ.ա. 3-րդ հազարամյակի հին եգիպտական գրություններում։ Նրանց մասին հիշատակություններ կան նաև հին հունական աղբյուրներում (Հոմերոսի «Իլիական»-ում, Հերոդոտոսի և Ստրաբոնի երկերում)։

16-17-րդ դարերում մատիմբա անունով հիշվում են Արևմտյան Աֆրիկան հետազոտողների գրություններում։ 19-րդ դարում նրանց գոյությունը ապացուցվել է գերմանացի հետազոտող Գեորգ Ավգուստ Շվեյնֆուրտի և ռուս հետազոտող Վասիլի Յունկերի կողմից, ովքեր այդ ցեղերին հայտնաբերել են Իտուրի և Ուզլե գետերի ավազանին պատկանող արևադարձային անտառներում (պիգմեյների էթնիկ խմբերից էին ակկա, տիկիտիկի, բամբուտի, բատվա, օբոնգո, բակա և այլն)։ 20-րդ դարի վերջերին պիգմեյները բնակվում էին Գաբոնի, Կամերունի, Կենտրոնաաֆրիկյան հանրապետության, Կոնգոյի և Ռուանդայի անտառներում։

Մեծահասակ տղամարդու հասակը 145-150 սմ է, մաշկի գույնը բաց դարչնագույն, մազերը մուգ, գանգուր, շրթունքները համեմատաբար բարակ։ Պիգմեյների հնարավոր թվաքանակը հավանաբար կազմում է 40-280 հազար մարդ։

Հիմնական զբաղմունքը որսորդությունն ու հավաքչությունն է։ Որսի զենքը նետ ու աղեղն է։ Նետերի ծայրերը մեծ մասամբ թունավորված են։

Պիգմեյների կարճահասակության վերաբերյալ մուտացիաներ ի հայտ բերելու նպատակով ուսումնասիրվել են մի քանի ցեղախմբերի գեները, սակայն պարզվել է, որ ցածր հասակը կոնվերգենցիոն էվոլյուցիայի արդյունք է։ Երեխաները ծնվում են արդեն իսկ փոքր հասակով։ Հասակի սահմանափակումներն ի հայտ են գալիս պտղի ներարգանդային զարգացման շրջանում։

Կատեգորիա:Էթնիկ խմբեր
Կատեգորիա:Աֆրիկայի ազգեր
Գնչուհին թութակով (կտավ)

**Գնչուհին թութակով**, ՀԽՍՀ ժողովրդական նկարիչ Էդուարդ Իսաբեկյանի վաղ շրջանի ստեղծագործություններից։

## Պատմություն
Իսաբեկյանի արվեստի ձևավորման վաղ շրջանում ֆրանսիական ռոմանտիզմի, հատկապես Էժեն Դելակրուայի ազդեցությունը կարելի է նկատել կոմպոզիցիոն, երբեմն գունային, նաև՝ թեմատիկ ընդհանրություններում։ Դեռ ուսանողական տարիներից պահպանվել է նկարչի «Գնչուհին թութակով» (1939 թ.) նկարը, որի մտահղացման զուգահեռները Էժեն Դելակրուայի «Կինը թութակով» (1827 թ.) աշխատանքի հետ դրսևորվել են նաև
Ալեքսանդր Բաժբեուկ-Մելիքյանի արվեստում համանուն փոքրաչափ ստեղծագործության հետ։ Վերջինս բաժբեուկյան կերպարային ընդհանրացումներով ձևի և գեղանկարչական պլաստիկայի նրբաճաշակ կատարում է։

## Նկարագրություն
Իսաբեկյանի «Գնչուհին թութակով» աշխատանքում նկատելի են բնորդից կատարված կարճատև սեանսի հիմքում ընկած դիտարկումներին ու կերպարի ծավալային մոդելավորմանը զուգընթաց ընդհանրացումները, խուլ կոլորիտը, թուխ մաշկին հակադրվող հագուստի, պարանոցի մանյակի ոսկեգույն փայլը, նաև գլխաշորի վարդագույն, ճերմակ լուսային վրձնահարվածները։ Աշխատանքում որոշակի դիսոնանս է՝ չափով անհամապատասխանորեն մեծ թութակի պատկերը, որի գունային շեշտը գերակտիվ է կոլորիտային ամբողջականության համար։

## Ծանոթագրություններ

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Կատեգորիա:1939 նկարներ
Կատեգորիա:Կանայք կտավներում
Սեքսի համար հարաբերություն

**Սեքսի համար հարաբերություն,** միջանձնային հարաբերությունների տեսակ, որի նպատակն է ստեղծել կանոնավոր կամ անկանոն սեքսուալ շփում՝ առանց որևէ պաշտոնական պարտավորությունների։ Այսպիսի հարաբերություններում բացակայում են սիրային զգացմունքները և, որպես կանոն, զույգը չի պահպանում սեքսուալ հավատարմություն։

Այս կարգի հարաբերությունը պետք է տարանջատել բաց սիրային հարաբերություններից, որովհետև այս դեպքում զույգի մեջ բացակայում է խորը զգացմունքային կապը։ Ինչպես նաև պետք չէ խառնել մեկանգամյա սեքսի հետ, քանզի հարաբերությունները երկարաժամկետ են։

Սեքսուալ հարաբերություններ կարող են զարգանալ նաև ընկերների միջև, որոնք ժամանակ առ ժամանակ ունենում են սեռական կապ (այսպես կոչված **արտոնությամբ ընկերներ**, ): Սովորաբար նման սեքսուալ հարաբերությունները գաղտնի են պահվում, քանի որ խաղընկերները գերադասում են ամուրի թվալ։ Սեքսի համար հարաբերությունները կարող են վերաճել հարաբերության այլ ձևերի, եթե զույգի միջև ձևավորվում են ռոմանտիկ զգացմունքներ։

## Տես նաև
* Շահույթով ընկերներ (ֆիլմ)
* Ավելին, քան սեքսը (ֆիլմ)

## Արտաքին հղումներ
*Ընկերական սեքս. Հնարավո՞ր են հարաբերություններ առանց հարաբերությունների

Կատեգորիա:Մարդու սեռականություն
LA (երգ)

«**LA**» (նաև հայտնի է որպես «L.A.», **L**os **A**ngeles անվան հապավումը), ամերիկացի R&B/հիփ հոփ երգիչ Ty Dolla Sign-ի երգը, որում իրենց մասնակցությունն ունեն նաև ռեփեր Քենդրիկ Լամարը, երգչուհի Բրենդին և երգիչ Ջեյմս Ֆաունտլերոյը։ Այն ընդգրկվել է Թայի «Free TC» անվանումը կրող առաջին ստուդիական ալբոմում, որը թողարկվել է 2015 թվականի նոյեմբերին։

## Նախապատմություն
[thumb|left|230px|Երգը նվիրված է [Լոս Անջելես քաղաքին, որը Թայի ծննդավայրն է։]]
Դեռ 2014 թվականին Թայը արդեն հայտարարել էր, որ իր «Free TC» ալբոմի համար համագործակցելու է ռեփեր Քենդրիկ Լամարի հետ և ձայնագրելու է «LA» երգը։ 2015 թվականի մայիսին առանց Թայի թույլատվության համացանցում հայտնվեց երգի նախնական տարբերակը, որում իրենց մասնակցությունն ունեին Քենդրիկ Լամարը և D&D դուետը։ Թայը այն անվանեց «ոչ պաշտոնական տարբերակ», սակայն նաև նշեց, որ դրա վերջնական տարբերակը «շատ ավելի լավն է լինելու»։ Դրանից որոշ ժամանակ հետո, Թայը հայտարարեց, որ իր ալբոմում լինելու է համագործակցություն երգչուհի Բրենդիի հետ։ Հոկտեմբերի 15-ին երբ հրապարակվեց ալբոմի վերջնական երգացանկը, պարզ դարձավ, որ «LA» երգում իր մասնակցությունն ունի նաև երգիչ Ջեյմս Ֆաունտլերոյը, իսկ D&D դուետի անունը բացակայում է։ Երգի վերջնական տարբերակը ներկայացվեց նոյեմբերի 5-ին Real 92.3 ռադիոկայանի եթերում։ «Free TC» ալբոմը, որում ներառված է «LA» երգը, վաճառքի դուրս եկավ նոյեմբերի 13-ին։

«LA»-ը 5 րոպե և 7 վայրկյան տևողությամբ ստեղծագործություն է նվիրված Լոս Անջելես քաղաքին, որը Թայի ծննդավայրն է։ Թայը այն համեմատել է ռեփեր Ջեյ Զիի և երգչուհի Ալիշա Քիզի «Empire State of Mind» երգի հետ, որը Նյու Յորք քաղաքի մասին է։

## Քննադատական արձագանքներ
Radio.com կայքի լրագրող Ջոնաթան Հեյլին գրել է, որ Քենդրիկ Լամարը իր հատվածով ունկնդիրների ամբողջ ուշադրությունը հրավիրում է իր վրա։ «Uproxx»-ի բլոգեր Գատին դրական կարծիք է հայտնել երգի մասին՝ գրելով, որ այն նոր իմաստ է տալիս Լոս Անջելեսի «Հրեշտակների քաղաք» անվանը։

## Ծանոթագրություններ

## Արտաքին հղումներ
* Երգի աուդիոն ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:Ty Dolla Sign երգեր
Կատեգորիա:Քենդրիկ Լամարի երգեր
Բամիան (քաղաք)

**Բամիան** ( *Bāmiyān*) , քաղաք Աֆղանստանի կենտրոնական մասում, Բամիան պրովինցիայի մայրաքաղաքը։ Գտնվում է նույնանուն հովիտում, գտնվելով Կաբուլայից 200 մետր դեպի հյուսիս-արևմուտք։ Տեղակայված է Բամիան գետի վրա։

## Պատմություն
Բամիանյան հովիտը պատմականորեն ծառայել է որպես առևտրի միջանցք, հանդիսանում է միակ հարմար միջանցքը, որն անցնում է Հինդուկուշի լեռնային համակարգի միջով։ Առաջին բնակավայրերը հայտնվել են հովտում մինչև նոր դարաշրջանը։ I-II դարերում հովտում հիմնադրվել են բուդդայական վանքեր, որոնք պահպանվել են մինչև VIII դարը։ II-ից V դարերի ընթացքում հովտում կառուցվել են Բուդդայի բամիանական արձաններ։

Բամիանը աշխարհահռչակ է դարձել 2001 թվականին, երբ այդ արձանները, չնայած բազմաթիվ երկրների բողոքների, այդ թվում նաև իսլամադավան երկրների, ոչնչացվել են թալիբանների կողմից։ Նույն տարվա նոյեմբերին թալիբները, Հյուսիսային ալյանսաների կողմից հարձակման պատճառով ստիպված են եղել լքել քաղաքը։

## Կլիման

## Ծանոթագրություններ

## Արտաքին հղումներ
* 
* Достопримечательности Афганистана. Бамиан
* Войска Северного альянса захватили город Бамиан

Կատեգորիա:Աֆղանստանի քաղաքներ
Կատեգորիա:Մ.թ.ա. 2800 թվականին հիմնադրված բնակավայրեր
Կատեգորիա:Մետաքսի ճանապարհի բնակավայրեր
Թոբի Մագուայեր

**'Թոբայաս Վինսենտ (Թոբի) Մագուայեր** (, ), ամերիկացի դերասան և պրոդյուսեր։ Առաջադրվել է Ոսկե գլոբուսի։ Առավել հայտնի է «Սարդ մարդ» ֆանտաստիկ ֆիլմերի շարքում Փիթեր Փարքերի դերը մարմնավորելով։

## Ծանոթագրություններ

## Արտաքին հղումներ
* 
* Դերասանի կենսագրությունը Tiscali.co.uk  
* Tobeyfan.com  
* Թոբին Twitter-ում

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Համացանցային մեմեր
Կատեգորիա:Ամերիկացի կինոպրոդյուսերներ
Կատեգորիա:Ամերիկացիներ անգլիական սերմամբ
Ալսիդես Գիջջա

**Ալսիդես Էդգարդո Գիջջա Պերեյրա** (, հայտնի է որպես **Ալսիդես Գիջջա** (, Դեկտեմբերի 22, 1926, Մոնտեվիդեո, Ուրուգվայ - Հուլիսի 16, 2015, Մոնտեվիդեո, Ուրուգվայ), ուրուգվայցի և իտալացի նախկին ֆուտբոլիստ, ով առավելապես աչքի է ընկել ուրուգվայական Պենյարոլի և իտալական Ռոմայի կազմում։ Հանդես է եկել նաև Ուրուգվայի և Իտալիայի ազգային հավաքականներում։

## Կարիերա
Ալսիդեսը իր պրոֆեսիոնալ ֆուտբոլային կարիերան սկսել է 1946 թվականին ուրուգվայական Սուդ Ամերիկա ակումբում, որից հետո՝ 1947 թվականին Պրոգրեսսո։ 1948 թվականից հանդես է եկել Պենյարոլում, որի կազմում երկու անգամ դարձել է Ուրուգվայի չեմպիոն։ 1953 թվականին տեղափոխվել է իտալական Ռոմա, որի կազմում անցկացրած 201 խաղում դարձել է 19 գոլի հեղինակ, ինչպես նաև նվաճել է Տոնավաճառների գավաթը։ 1961 թվականին տեղափոխվել է իտալական մեկ այլ ակումբ՝ Միլան, որի կազմում անցկացրած 4 հանդիպման ժամանակ Գիջջային չի հաջողվել գրավել մրցակիցների դարպասը, սակայն այնուամենայնիվ հենց այդ մրցաշրջանում դարձել է Իտալիայի չեմպիոն, որից հետո 1962-ին վերադարձավ հայրենիք, որտեղ 6 տարի հանդես եկավ Դանուբիոյի կազմում։

Ուրուգվայի ազգային հավաքականում հանդես է եկել 1950-ից մինչև 1952 թվականը, որի կազմում անցկացրած 12 խաղում դարձել է 4 գոլի հեղինակ, ինչպես նաև հավաքականի հետ միասին 1950 թվականին դարձել է աշխարհի չեմպիոն, եզրափակիչ խաղում բրազիլացիների դարպասը խփելով հաղթական գնդակը։ 1957-ից մինչև 1959 թվականը հանդես է եկել Իտալիայի ազգային հավաքականում, որի կազմում անցկացրել է 5 հանդիպում և դարձել 1 գոլի հեղինակ։

## Կյանքի վերջին տարիները և մահը
2012 թվականի հունիսի 30-ին Գիջջան ավտովթարի մեջ ընկավ, որից հետո մի քանի որ մնաց կոմայի մեջ։

2013 թվականի դեկտեմբերի 6-ին մասնակցեց Բրազիլիայում անցկացվելիք աշխարհի 2014 թվականի առաջնության վիճակահանությանը։

Ալսիդես Գիջջան մահացավ 2015 թվականի հուլիսի 16-ին սրտամկանի ինֆարկտից։ Մինչ իր մահը Գիջջան մնում էր 1950 թվականի Ուրուգվայի հավաքականի չեմպիոնական կազմի միակ կենդանի մնացած ֆուտբոլիստը։ Իսկ նա մահացավ վերոհիշյալ հաղթանակի 65-րդ տարեդարձի օրը, որում նա խփել էր հաղթական գոլը։

Ալսիդես Գիջջան համարվում է Ռոմայի «Փառքի Սրահի» ֆուտբոլիստներից մեկը։

## Նվաճումներ
* Ուրուգվայի չեմպիոն՝ 1949, 1951
* Իտալիայի չեմպիոն՝ 1961-62
* Տոնավաճառների գավաթ՝ 1960-61
* Աշխարհի չեմպիոն՝ 1950

## Ծանոթագրություններ

## Արտաքին հղումներ
* Վիճակագրությունը National Football Teams-ում 
* Վիճակագրությունը Enciclopediadelcalcio.com-ում  
* Գիջջայի մասին հոդվածը 11freunde.de-ում  

Կատեգորիա:1926 ծնունդներ
Կատեգորիա:Դեկտեմբերի 22 ծնունդներ
Կատեգորիա:Իտալացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Բիթբոքս

մինի|աջից|Բիթբոքսի օրինակ
250px|մինի|աջից|Drum machine-ի օրինակ
**Բիթբոքս**, ռիթմիկ նկարների (բիթերի) և մեղեդու՝ ձայնային ապարատի ու բերանի օրգանների միջոցով արտաբերման, ստեղծման և նմանակման արվեստ։ Հաճախ բիթբոքս կատարումները ներառվում են հիփ-հոփ կատարումներում։ Բիթբոքսը համարվում է հիփ-հոփ արվեստի 5-րդ էլեմենտը (մասնիկը)։ Բիթբոքսն առաջին անգամ ֆիլմում օգտագործվել է 1934 թվականին («Ուրախ տղաներ» ֆիլմում)։ Բիթբոքս (անգլ.՝ beatbox) բառը կազմված է անգլերեն beat (բիթ) և box (արկղ) բառերից։ Այդպես են կոչվել աշխարհում առաջին Drum machine-ները։

## Հայտնի բիթբոքսերներ
* Ալեմ (անգլ.՝ Alem)
* Վախթանգ (անգլ.՝ Vahtang)
* Զիդի (անգլ.՝ Zede)
* Աֆրա (անգլ.՝ Afra, ճապ.՝ 藤岡 章)
* ՔեյԱրԷնԷֆԷքս (անգլ.՝ KRNFX)
* Րիփս Ուան (անգլ.՝ Reeps One)
* Հիկակին (անգլ.՝ Hikakin)
* Մեդոքս (անգլ.՝ Madox)
* Ռազել (անգլ.՝ Rahzel)
* Սքիլլեր (անգլ.՝ Skiller)
* Նեյպոմ (անգլ.՝ Napom)
* Քեննի Ուրբան (անգլ.՝ Kenny Urban)
* Քրիս Սելիզ (անգլ.՝ Chris Celiz)
* Ամիտ (անգլ.՝ Amit)
* Ֆայա Բրազ (անգլ.՝ Faya Braz)
* Ալեքսինյո (անգլ.՝ Alexinho)
* Պաշ (անգլ.՝ Pash)
* Ջեյտոն (անգլ.՝ Jayton)
* Թոմ Դամ (անգլ.՝ Tom Thum)
*Բիթնես (անգլ.` Beatness)
*Վավադ (անգլ.` Wawad)

## Ծանոթագրություններ

## Արտաքին հղումներ
* Մայքլ Ջեքսոնի բիթբոքսը
* Բիթբոքս և ֆլեյտա

Կատեգորիա:Երաժշտություն
Կատեգորիա:Հիփ հոփ
Տիմոտի Բասֆիլդ

**Տիմոտի Բասֆիլդ** (, ), ամերիկացի հեռուստատեսային դերասան, ռեժիսոր և պրոդյուսեր։ Բասֆիլդն առավել հայտնի է «Երեսուն և քանիս» հեռուստասերիալում խաղացած դերով, որտեղ նա նկարահանվել է 1987 թվից մինչև 1991 թիվը։

## Կարիերա
1991 թվականին նա հաղթել է «Էմմի» մրցանակաբաշխությունում տղամարդու երկրորդ պլանի լավագույն դերի համար՝ դրամատիկ հեռուստասերիալում։

Բասֆիլդը նկարահանվել է մի քանի տասնյակ հեռուստաշոուներում և ֆիլմերում։ Իսկ 2000-ականներին կենտրոնացել է հեռուստատեսային ռեժիսուրայի մեջ։ Նա նկարահանել է սերիաների էպիզոդիկ շարք ներքոհիշյալ սերիալներում՝ «Սպորտի գիշերը», «Լաս Վեգաս», «Պոմադային ջունգլի», «Սպիտակ օձիք» և «Գոտեմարտ»։ Որպես ռեժիսոր նա հանդես է եկել ավելի քան 40 հեռուստաշոուներում։ Դրա հետ մեկտեղ ելույթ է ունեցել որպես գործադիր պրոդյուսեր։

Տիմոտին լավ հայտնի է իր երկարատև դերով «Արևմտյան թևը» (1999—2006) հեռուստասերիալում։ 2000-ականներին նա նկարահանվել է նաև «Ստուդիա 60 Սանսետ Սթրիփում» սերիալում, որը փակվեց առաջին սեզոնից հետո։

## Դերասանական աշխատանքներ
* Ցանցառների վրեժը (1984)
* Որսորդ Ջոնը (39 էպիզոդներում, 1984—1986)
* Կիսախելառների վրեժը 2։ Ցանցառները դրախտում (1987)
* Նրա երազանքների հովիտը (1989)
* Երեսույն և քանիս (85 էպիզոդներում, 1987—1991)
* Հանդարտիկները (1992)
* Հարվածի հեռավորությունից (1993)
* Հեռուստավիկտորինա (1994)
* Դրախտի թռչնակներ (11 էպիզոդներում, 1994)
* Երկրի առաջին երեխան (1996)
* *Champs* (12 էպիզոդներում, 1996)
* Արևմտյան թևը (28 էպիզոդներում, 1999—2006)
* Ստուդիա 60 Սանսետ Սթրիփում (22 էպիզոդներում, 2006—2007)
* Օրենք և կարգուկանոն (1 էպիզոդ, 2011)

## Արտաքին հղումներ
* 

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Հուշկապարիկ (բարձրաքանդակ, Երևան)

**«Հուշկապարիկ» բարձրաքանդակ**, գտնվում է Երևանի Անգլիական այգում, Գաբրիել Սունդուկյանի անվան ակադեմիական թատրոնի շենքի առջև, տեղադրվել է 1976-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։

## Հեղինակ
* Քանդակագործ՝ ՀՀ ժողովրդական նկարիչ Արա Հարությունյան։

## Տվյալներ
Գաբրիել Սունդուկյանի անվան թատրոնի քանդակային անսամբլի (թատրոնի մուտքի և Գաբրիել Սունդուկյանի հուշարձանի հետ մեկտեղ) մի մասն է։

## Պատկերասրահ

«Հուշկապարիկ» 1 (3).jpg
«Հուշկապարիկ» 1 (2).jpg
«Հուշկապարիկ» 1 (4).jpg


## Ծանոթագրություններ

## Աղբյուրներ
*ՀՀ հուշարձանների տեղեկատվական շտեմարան

Կատեգորիա:Երևանի հուշարձաններ
Կատեգորիա:Արա Հարությունյանի քանդակներ
Լունապարկ (վեպ)

«**Լունապարկ**» ()՝ ամերիկյան գրող Բրետ Իստոն Էլլիսի վեցերորդ վեպը։ Այն գրված է կեղծ ինքնակենսագրություն ժանրում, այն միմյանց է կապում սարսափի գրականության տարրերը, և ֆիրմային էլլիսյան երգիծանքը, հիմնական օբյեկտները, որոնք այս անգամ դարձան գրողի կազմվածքը և բնավորությունները ամերիկյան արվարձանի։ Հրատարակված է Միացյալ Նահանգներում 2005 թ. օգոստոսի 16- ին, ռուսերեն թարգմանությունը լույս է տեսել 2007 թ. ամռանը։ Ալֆրեդ Ա. Կնոֆ հրատարակչություն։

## Արտաքին հղումներ
* Официальный сайт Брета Истона Эллиса 
* Рецензия в «Коммерсантъ-Weekend»
* Рецензия в ''New York Times'' 

Կատեգորիա:2005 վեպեր
Կատեգորիա:2005 թվականի ամերիկյան վեպեր
Ալեքսեյ Միկոյան

**Ալեքսեյ Անաստանի Միկոյան** (), ավիացիայի գեներալ-լեյտենանտ (1972)։ Հայրենական մեծ պատերազմի մասնակից։

Անաստաս Միկոյանի որդին, Սերգո, Ստեփան, Վանո և Վլադիմիր Միկոյանների եղբայրը, Ստաս Նամինի հայրը։

## Կենսագրություն
Ավարտել է Մոսկվայի Ն. Ժուկովսկու անվան ռազմաօդային ճարտարագիտական (1949), ռազմաքաղաքական (1953), ռազմական (1958) ակադեմիաները։ Հայրենական պատերազմի ժամանակ (1941-1945) թվականներին եղել է օդաչու, ավագ օդաչու, օղակի հրամանատար։ Հետպատերազմյան տարիներին՝ ավիացիոն գնդի, դիվիզիայի, ապա՝ Թուրքեստանի և Մերձկարպատյան ռազմական օկրուգների հրամանատար։ Ծառայել է նաև ՌՕՈՒ-ի գլխավոր հրամանատարությունում։
[մինի|Ալեքսեյ Միկոյանի գերեզմանը [Նովոդևիչյան գերեզմանատուն|Նովոդևիչյան գերեզմանատանը]]

## Պարգևներ
* Կարմիր դրոշի երկու շքանշան
* Աշխատանքային կարմիր դրոշի շքանշան
* Հայրենական պատերազմի 1-ին աստիճանի շքանշան
* Կարմիր աստղի 3 շքանշան
* «ԽՍՀՄ զինված ուժերում ծառայության» 3-րդ աստիճանի շքանշան

## Ընտանիք
* Հայրը՝ Անաստաս Միկոյան, Խորհրդային պետական ու քաղաքական գործիչ։
* Մայրը՝ Աշխեն Ղազարի Թումանյան (1896-1962)։
Եղբայրները՝
* Ստեփան Միկոյան (1922), փորձարկող օդաչու։
* Վլադիմիր Միկոյան (1924-1942), ռազմական օդաչու, զոհվել է Ստալինգրադի համար մարտերում։
* Վանո Միկոյան (1927-2016), ավիակոնստրուկտոր։
* Սերգո Միկոյան (1929-2010), միջազգայնագետ-պատմաբան։

## Ծանոթագրություններ

## Գրականություն
* Коллектив авторов. История командного факультета Военно-Воздушной академии имени Ю. А. Гагарина / В.Е. Зенков. - Москва: ЗАО СП «Контакт РЛ», 2007 год. - С. 244. - 368 с. - ISBN 5-902908-02-7.

Կատեգորիա:ԽՍՀՄ ռազմաօդային ուժերի հայ գեներալ-լեյտենանտներ
Կատեգորիա:Հայրենական մեծ պատերազմի հայ մասնակիցներ